**Juhatuse 10. novembri 2020 koosoleku PROTOKOLL**

Kell 14 -17.30 Tehnopoli nõupidamiste ruumis Jupiter

**Koosolekut juhatas:**Märt Viileberg

**Protokollis**: Märt Viileberg

**Osavõtjad:** Juhatuse liikmed Mart Aguraiuja, Jevgeni Lištšina, Krister Peetmaa, Argo Stallmeister ja Märt Viileberg

Kutsutud: Urmas Leitmäe, Arles Taal

Puudusid: Kristo Reinhold, Janek Sulev

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. EETELI XXV juubelikonverentsi kokkuvõte

4. EETELi seisukoha kujundamine elektrike kompetentsuse tunnustamisel

5. Projekteerijate toimkonna kuulamine

6. ETIM tegevuskava 2021 läbivaatamine

7. Liikmeskonna säilitamine ja suurendamine

8. EETELi juhatus tänulõuna korraldamine

9. EETELi Jõulubowlingu korraldamine

10. Supernamai Elektriku juhendi pakkumine

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

1. **EETELI XXV juubelikonverentsi kokkuvõte**

Tegevjuht tegi kokkuvõtte 16. oktoobril 2020 Swissotel Tallinna konverentsikeskuses toimunud juubelikonverentsist. Konverents korraldati hübriidsel viisil, mille korraldas Videal Productions OÜ meeskond WorksUp konverentsi videoplatvormil, koos eesti-inglise-eesti keelse sünkroontõlke ja esinejate kombineeritud võimalustega vahetult saalis, konverentsi Interneti platvormil toimuva veebilingi kaudu või varem salvestatud ja saadetud esitlusvideo näitamisel koos slaididega. Konverents salvestati ja seda saab aasta jooksul järele vaadata konverentsi ettekandeid platvormi lingil <https://www.dropbox.com/sh/s1k0ksd5wfjubeg/AAAZvTuLqWWpqC0r4ZmuFN9ia?dl=0>

Konverents on leidnud kajastamist ÄP Ehitusuudised, EhitusEst – liitude ajakiri, ÄP ITuudised, Business-M vene keeles. Kokkuvõttes oli juubeli arenduskonverents edukas, mida kinnitab osalejate rahulolu.

1. **EETELi seisukoha kujundamine elektrike kompetentsuse tunnustamisel**

Koosoleku juhataja tutvustas seni toimunud e-kirjavahetusel juhatuse liikmete vahel toimunud mõttevahetust. Seejärel tutvustasid oma seisukohti kõik kohal olnud juhatuse liikmed ja kutsutud kutseandmise valdkonna juht Urmas Leitmäe. Arutelu käigus jõuti ühisele seisukohale, et eeskätt elektriinseneride kutsepädevuse tunnistamine elektriinseneri kutsetasemetel 6, 7 ja 8 ei vasta tänapäeva nõuetele. Samuti ei ole pädevustunnistuste A ja B omanike kompetentsid Seadmeohutuse seaduse ja selle rakendusmääruse nr 88 kohaselt piisava usaldusväärsusega tõendatud.

**Otsustati**, et käesoleval ajal kehtiv paralleelne elektrikute, eriti elektriinseneride kutsekompetentsuse tunnustamiste süsteem ei ole kooskõlas tänapäeva elektrivaldkonna tööde üha keerulisemate nõudmistega ega väärtusta elektriinseneri kutset. Seepärast teeb juhatus Majandus-ja kommunikatsiooni ministeeriumile, Tarbijakaitse- ja tehnilise järelevalve ametile, Kutsekojale, Eesti Elektroenergeetika Seltsile, Elektrilevile ja Eleringile ettepaneku koostöös välja töötada kaasaja nõutele vastav ja ühiskonnale üheselt arusaadav elektrike ja automaatikute kutsekompetentsi tunnustamise alane seadusandlus ja selle rakendamise kord.

 **5.** **Projekteerijate toimkonna kuulamine**

Toimkonna juhataja Argo Stallmeister andis ülevaate toimkonnas toimuvast arutelust projekteerimise alase Eesti Vabariigi standardi EVS 932:2017 kaasajastamiseks vajalike muudatusettepanekute tegemisest. Arutati BIM põhine projekteerimise arendamise võimalusi koos ETIM klassifikaatori kasutamisega, mis esialgu on veel vähe kasutusel.

**Otsustati** võtta informatsioon teadmiseks ja arutada toimkonna ettepanekuid juhatuse detsembrikuu koosolekul.

1. **ETIM tegevuskava 2021 läbivaatamine**

Arendusnõunik Arles Taal tutvustas seni tehtud tööd ja pakkus välja tegevuskava 2021. aastaks. Toimus arutelu, mille käigus tehti mõned lisa tegevuste ettepanekud.

**Otsustati** arendusnõuniku tegevuskava 2021 heaks kiita.

1. **Liikmeskonna säilitamine ja suurendamine**

Tegevjuht teavitas, et jätkuvad läbirääkimise W.E.G. Eesti OÜ liikmeskonda jäämiseks. Elero AS on avaldanud soovi oma liikmesuse taastamiseks 2021. aastal.

**Otsustati**, et toimkondade esindajad jätkavad läbirääkimisi järgmiste potentsiaalsete liikmetega Virtel Group OÜ – J.S., Lansec Elekter OÜ – M.A., Instwork OÜ – J.L., Vallin Baltic AS – K.R., M.A. jt.

 **8. EETELi juhatuse tänulõuna korraldamine koostööpartneritele**

**Otsustati** võimalusel, kui Covid-19 viiruse levikust tingitud olukord võimaldab, korraldada tänulõuna 8. detsembril 2020.

 **9. EETELi Jõulubowlingu korraldamine**

**Otsustati** liikmete küsitluse põhjal selgunud Covid-19 viiruse levikust tingitud huvi puudusel ära jätta.

 **10. Leedu ettevõtte Supernamai Elektriku juhendi pakkumine**

Tegevjuht tutvustas Leedu ettevõttest Supernamai laekunud ettepanekut levitada Eestis nende poolt välja töötatud Elektriku juhuseid vene keelse tõlkena.

Otsustati küsida täiendavat informatsiooni raamatu sisukorra kohta ja saata see edasi tutvumiseks ja seisukoha võtmiseks EETELi kutseandmise juhile, liikmetest kutseõppeasutustele ja sisetööde toimkonnale.

**Järgmine juhatuse koosolek toimub 8. detsembril 2020 kell 14-17 kõiki ettevaatusreegleid täites. Koosoleku koht täpsustatakse novembrikuu jooksul.**

Koosoleku juhataja ja protokollija Märt Viileberg